Diari Oficial de la Generalitat Valenciana


Sumari del DOGV 7215, del 17-02-2014 (2014/1240)

Notificació de la sentència dictada en el juí verbal número 438/2013.
---------------------------------------------------------------------

### Dades del document

Número de DOGV
:   7215

Data del DOGV
:   17-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1240


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el juí verbal número 438/2013. [2014/1240]  
Vicente Sorní Pérez, secretari judicial del Jutjat de Primera Instància número 20 de València, mitjançant este edicte faig saber que en les actuacions de juí verbal 438/2013, a instàncies de l'Empresa Mixta Valenciana de Aguas SA, representada per la procuradora Desamparados Barber París, contra Ilie Ungureanu, en què s'ha disposat en el dia de hui notificar la sentència dictada en estes actuacions al demandat Ilie Ungureanu, que es troba en parador ignorat, l'encapçalament i dispositiva de la qual, literalment, diuen com seguix:  
  
«Sentència número 166/13  
València, 12 de setembre de 2013  
M.ª del Carme Moreno Martínez, magistrada jutgessa del Jutjat de primera instància número 20 de València, he vist estes actuacions de juí verbal 438/2013, instades per l'entitat mercantil Empresa Mixta Valenciana de Aguas, SA (EMIVASA), representada per la procuradora Desamparados Barber París i defesa per l'advocat Javier Valero Llorca, contra Ilie Ungureanu, declarat en rebel·lia, i atesos els següents:  
  
[...]  
Dispositiva  
Estime la demanda formulada per la procuradora Desamparados Barber París, en nom i representació de la mercantil Empresa Mixta Valenciana de Aguas, SA (EMIVASA), contra Ilie Ungureanu, sobre resolució de contracte de subministrament d'aigua potable i de manteniment de comptador mesurador del consum i de reclamació d'una quantitat pel servici prestat en virtut del dit contracte i no pagat, declare resolt per incompliment de l'obligació bàsica de pagament de les factures del consum i el contracte de subministrament d'aigua potable i manteniment de comptador que fa referència a l'immoble siti al carrer d'Astúries, número 42, porta 23a, i, en conseqüència, autoritze l'entitat demandant EMIVASA a entrar a l'interior de l'esmentat immoble on es troba el comptador, als efectes de fer efectiu el cessament o intercepció del subministrament, i condemne Ilie Ungureanu a sotmetre's a esta declaració i permetre'n l'accés per a l'adopció de les mesures pertinents per a procedir a la desconnexió del subministrament i a la retirada del comptador, i el condemne també a pagar l'import de 959,83 euros, més l'interés legal des de la data de la interpel·lació judicial (26.03.2013).  
  
S'imposen les costes al demandat.  
Contra esta sentència no es pot interposar cap recurs, atés que s'ha dictat en procés verbal per raó de la quantia i no superar els tres mil euros (art. 455.1 de la LEC en la redacció que en fa la Llei 37/2011, de 10 d'octubre, de Mesures d'Agilització Processal, i art. 250.2 i 252.2 de la LEC).»  
  
I perquè servisca d'edicte de notificació de la sentència al demandat en parador ignorat, estenc el present edicte.  
  
València, 9 de desembre de 2013.- El secretari judicial: Vicente Sorní Pérez.